ddrg/super_eurlex huggingface dataset:
KOMMISSIONENS BESLUTNING af 28. februar 1995 om femte ændring af beslutning 92/571/EØF om nye overgangsforanstaltninger, der kræves for at lette overgangen til veterinærkontrolordningen efter direktiv 90/675/EØF (95/55/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved akten vedrørende Østrigs, Finlands og Sveriges tiltrædelse, særlig artikel 30, og

ud fra følgende betragtninger:

Der er for produkter fra tredjelande, som føres ind i EF, etableret en ny veterinærkontrolordning ved direktiv 90/675/EØF;

Kommissionen vedtog i beslutning 92/399/EØF (2) og 92/571/EØF (3), senest ændret ved beslutning 94/659/EF (4), nogle overgangsbestemmelser for at lette overgangen til den nye veterinærkontrolordning efter direktiv 90/675/EØF; disse bestemmelser udløber den 28. februar 1995;

det er nødvendigt i en kort periode at videreføre de nye overgangsbestemmelser, som letter den gradvise gennemførelse af den ordning, der blev fastsat ved direktiv 90/675/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 8 i beslutning 92/571/EØF ændres »den 28. februar 1995« til »den 5. juni 1995«.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 221 af 6. 8. 1992, s. 54.

(3) EFT nr. L 367 af 16. 12. 1992, s. 36.

(4) EFT nr. L 256 af 4. 10. 1994, s. 30.
KOMMISSIONENS BESLUTNING af 28. februar 1995 om EF-tilskud til udryddelse af afrikansk svinepest i Portugal (Kun den portugisiske udgave er autentisk) (95/52/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, og

ud fra følgende betragtninger:

Der var flere udbrud af afrikansk svinepest i Portugal i august 1993; denne sygdom udgør en alvorlig fare for EF's svinebestand, og for at bidrage til at udrydde sygdommen hurtigst muligt, har EF mulighed for at yde erstatning for de tab, der er lidt;

så snart sygdommen blev officielt bekræftet, traf de portugisiske myndigheder passende foranstaltninger, herunder de i artikel 3, stk. 2, i beslutning 90/424/EØF nævnte foranstaltninger; de portugisiske myndigheder indberettede disse foranstaltninger;

betingelserne for at få EF-tilskud er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Portugal kan få EF-tilskud til de udbrud af afrikansk svinepest, der opstod på dets område i august 1993. EF's tilskud udgør:

- 50 % af Portugals udgifter til erstatning til ejerne for slagtning og destruktion af svin og eventuelt svinekødsprodukter

- 50 % af Portugals udgifter til rengøring, insektbekæmpelse og desinfektion på bedrifter og materiel

- 50 % af Portugals udgifter til erstatning til ejerne for destruktion af forurenede fodermidler og materialer.

Artikel 2

1. EF-tilskuddet tildeles mod forelæggelse af dokumentation.

2. Portugal fremsender senest seks måneder fra meddelelsen af denne beslutning den dokumentation, der er nævnt i stk. 1.

Artikel 3

Denne beslutning er rettet til Den Portugisiske Republik.

Udfærdiget i Bruxelles, den 28. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.
KOMMISSIONENS BESLUTNING af 24. februar 1995 om sjette ændring af beslutning 93/24/EØF og om supplerende garantier vedrørende Aujeszkys sygdom for svin bestemt til regioner i Tyskland der er fri for sygdommen (95/51/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF (1) af 26. juni 1964 om veterinærpolitimæssige problemer ved handel inden for Fællesskabet med kvæg og svin, senest ændret ved akten vedrørende Østrigs, Finlands og Sveriges tiltrædelse, og

ud fra følgende betragtninger:

Tyskland finder, at dele af dets område er fri for Aujeszkys sygdom, og har forelagt Kommissionen beviser herfor som fastsat i artikel 10 i direktiv 64/432/EØF;

disse regioner har gennemført et udryddelsesprogram for Aujeszkys sygdom;

programmet anses for at have udryddet sygdommen i disse regioner i Tyskland;

de tyske myndigheder anvender regler for flytning af svin inden for landets grænser, der mindst svarer til dem, der er fastsat i nærværende beslutning;

de supplerende garantier må ikke kræves af medlemsstater eller regioner i medlemsstater, der betragtes som værende fri for Aujeszkys sygdom;

ved Kommissionens beslutning 93/24/EØF af 11. december 1992 (2), senest ændret ved akten vedrørende Østrigs, Finlands og Sveriges tiltrædelse, er der fastsat supplerende garantier vedrørende Aujeszkys sygdom for svin bestemt til medlemsstater eller regioner, der er fri for sygdommen, og disse regioner er opført i beslutningens bilag I;

de regioner i Tyskland, der er fri for sygdommen, bør tilføjes i bilag I til beslutning 93/24/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag I til Kommissionens beslutning 93/24/EØF af 11. december 1992 tilføjes følgende:

»Tyskland: Länder: Thüringen, Sachsen og Brandenburg.«

Artikel 2

Denne beslutning træde i kraft den 1. marts 1995.

Artikel 3

Denne beslutning er rettet til medlemsstaterne.

Udfærdiget i Bruxelles, den 24. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.

(2) EFT nr. L 16 af 25. 1. 1993, s. 18.
KOMMISSIONENS BESLUTNING af 22. februar 1995 om de frister, som medlemsstaterne skal fastsætte for indgivelse af ansøgninger om arealstøtte i forbindelse med det integrerede system for forvaltning og kontrol af visse EF-støtteordninger (»det integrerede system«) (Kun den tyske, græske, finske og svenske udgave er autentisk) (95/48/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3508/92 af 27. november 1992 om et integreret system for forvaltning og kontrol af visse EF-støtteordninger (1) som ændret ved forordning (EF) nr. 165/94 (2), særlig artikel 6, stk. 2, og

ud fra følgende betragtninger:

Ifølge artikel 6, stk. 2, i forordning (EØF) nr. 3508/92 kan Kommissionen give en medlemsstat tilladelse til at fastsætte en dato mellem den 1. april og de datoer, der er nævnt i artikel 10, 11 og 12 i forordning (EØF) nr. 1765/92 (3), for indgivelsen af ansøgninger om arealstøtte; den pågældende medlemsstat skal dokumentere, at en sådan dato er berettiget, navnlig ved at forelægge Kommissionen en detaljeret arbejdsplan, der viser, at den foreslåede dato giver mulighed for, at alle data kan foreligge så betids, at en korrekt administrativ og finansiel forvaltning af støtten kan finde sted, og at de nødvendige kontrolforanstaltninger kan gennemføres;

nogle medlemsstater har forelagt Kommissionen anmodninger om tilladelse til datoer efter den 31. marts med tilhørende arbejdsplaner; Kommissionen har gennemgået disse anmodninger;

denne foranstaltning er i overensstemmelse med udtalelse fra FEOGA-komitéen -

VEDTAGET FØLGENDE BESLUTNING:

Artikel 1

Kommissionen bemyndiger de medlemsstater, der er anført i bilaget, til at fastsætte de deri anførte datoer for indgivelse af ansøgninger om arealstøtte i 1995.

Artikel 2

Denne beslutning er rettet til Den Hellenske Republik, Republikken Østrig, Republikken Finland og Kongeriget Sverige.

Udfærdiget i Bruxelles, den 22. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 355 af 5. 12. 1992, s. 1.

(2) EFT nr. L 24 af 29. 1. 1994, s. 6.

(3) EFT nr. L 181 af 1. 7. 1992, s. 12.

BILAG

>TABELPOSITION>
KOMMISSIONENS BESLUTNING af 22. februar 1995 om ændring af beslutning 94/169/EF om fastlæggelse af en første liste over industriområder i tilbagegang, der berøres af mål nr. 2 som fastlagt i Rådets forordning (EØF) nr. 2052/88 (95/47/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse,

under henvisning til akten Rådets forordning (EØF) nr. 2052/88 af 24. juni 1988 om strukturfondenes opgaver og effektivitet samt om samordningen af deres interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), senest ændret ved forordning (EF) nr. 3193/94 (2), særlig artikel 9, stk. 3, og

ud fra følgende betragtninger:

Kommissionen fastsatte ved beslutning 94/169/EF (3) en første liste over industriområder i tilbagegang, der berøres af mål nr. 2 som fastlagt i forordning (EØF) nr. 2052/88; denne liste gjaldt for perioden 1994 til 1996 for de stater, der var medlemmer af Det Europæiske Fællesskab i dets sammensætning inden den 1. januar 1995; listen bør udvides til også at omfatte de stater, der blev medlemmer pr. 1. januar 1995;

det tekniske arbejde vedrørende afgrænsningen af mål 2-områderne i Sverige er endnu ikke afsluttet; Kommissionen kan derfor på indeværende tidspunkt kun træffe beslutning om listerne vedrørende dette mål i Østrig og Finland;

det fastsættes i artikel 9, stk. 6, i forordning (EØF) nr. 2052/88 som ændret, at Kommissionen som undtagelse kan antage en ansøgning fra Østrig, Finland eller Sverige om planlægning og iværksættelse af støtten under mål nr. 2 for hele perioden 1995 til 1999; Østrig og Sverige har anmodet om anvendelse af denne bestemmelse, og listen for disse to medlemsstater vil derfor gælde for perioden 1995 til 1999;

Det Rådgivende Udvalg for Udvikling og Omstilling i Regionerne er blevet hørt -

VEDTAGET FØLGENDE BESLUTNING:

Artikel 1

I bilaget til beslutning 94/169/EF tilføjes de to dele, der er knyttet som bilag til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 22. februar 1995.

På Kommissionens vegne

Monika WULF-MATHIES

Medlem af Kommissionen

(1) EFT nr. L 185 af 15. 7. 1988, s. 9.

(2) EFT nr. L 337 af 24. 12. 1994, s. 11.

(3) EFT nr. L 81 af 24. 3. 1994, s. 1.

BILAG

»LISTE OVER OMRÅDER, DER ER STØTTEBERETTIGEDE UNDER MÅL Nr. 2 (1995-1999)

ØSTRIG

>TABELPOSITION>

LISTE OVER OMRÅDER, DER ER STØTTEBERETTIGEDE UNDER MÅL Nr. 2 (1995-1996)

FINLAND

>TABELPOSITION>
RÅDETS AFGØRELSE af 16. januar 1995 om beskikkelse af et medlem af Regionsudvalget (95/40/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som medlem af ovennævnte udvalg er ledig, efter at Antonio Cabras er trådt tilbage, hvilket Rådet blev underrettet om den 8. december 1994,

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

Federico Palomba beskikkes som medlem af Regionsudvalget som efterfølger for Antonio Cabras for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 16. januar 1995.

På Rådets vegne

E. ALPHANDÉRY

Formand

(1) EFT nr. L 31 af 4. 2. 1994, s. 29.
RÅDETS AFGØRELSE af 16. januar 1995 om beskikkelse af et medlem af Regionsudvalget (95/39/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som medlem af ovennævnte udvalg er ledig, efter at Konstantinos Klironomos er trådt tilbage, hvilket Rådet blev underrettet om den 13. juli 1994,

under henvisning til indstillingen fra den græske regering -

TRUFFET FØLGENDE AFGØRELSE:

Eneste artikel

Georges Tzanakakis beskikkes som medlem af Regionsudvalget som efterfølger for Konstantinos Klironomos for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 16. januar 1995.

På Rådets vegne

E. ALPHANDÉRY

Formand

(1) EFT nr. L 31 af 4. 2. 1994, s. 29.
RÅDETS AFGØRELSE af 23. januar 1995 om beskikkelse af en suppleant til Regionsudvalget (95/43/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som suppleant i ovennævnte udvalg er ledig, efter at Gerhard Bökel er trådt tilbage, hvilket Rådet blev underrettet om den 24. oktober 1994,

under henvisning til indstillingen fra den tyske regering -

TRUFFET FØLGENDE AFGØRELSE:

Eneste artikel

Dr. Dietrich Kaßmann beskikkes som suppleant til Regionsudvalget som efterfølger for Gerhard Bökel for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 23. januar 1995.

På Rådets vegne

A. JUPPÉ

Formand

(1) EFT nr. L 31 af 4. 2. 1994, s. 29.
RÅDETS AFGØRELSE af 20. februar 1995 om udnævnelse af et medlem af Revisionsretten (95/44/EF, Euratom, EKSF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 45 B, stk. 3,

under henvisning til traktaten om oprettelse af Det Europæiske Fællesskab, særlig artikel 188 B, stk. 3,

under henvisning til traktaten om oprettelse af Det Europæiske Atomenergifællesskab, særlig artikel 160 B, stk. 3,

under henvisning til traktaten om oprettelse af et fælles Råd og en fælles Kommission for De Europæiske Fællesskaber, særlig artikel 22,

under henvisning til akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, særlig artikel 158, som den foreligger efter Rådets afgørelse af 1. januar 1995 om tilpasning af retsakterne vedrørende nye medlemsstaters tiltrædelse af Den Europæiske Union, særlig artikel 32,

under henvisning til udtalelser fra Europa-Parlamentet (1), og

ud fra følgende betragtning:

Revisionsretten bør udvides ved beskikkelse af yderligere tre medlemmer -

TRUFFET FØLGENDE AFGØRELSE:

Eneste artikel

1. Til medlem af Revisionsretten for perioden fra den 1. marts 1995 til den 20. december 1995 udnævnes:

Dr. Hubert Weber.

2. Til medlem af Revisionsretten for perioden fra den 1. marts 1995 til den 9. februar 2000 udnævnes:

Jan O. Karlsson

Aunus Olavi Salmi.

Udfærdiget i Bruxelles, den 20. februar 1995.

På Rådets vegne

E. ALPHANDÉRY

Formand

(1) Udtalelse afgivet den 17. februar 1995 (endnu ikke offentliggjort i Tidende).
RÅDETS AFGØRELSE af 23. januar 1995 om beskikkelse af en suppleant til Regionsudvalget (95/42/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som suppleant i ovennævnte udvalg er ledig, efter at van Thijn er trådt tilbage, hvilket Rådet blev underrettet om den 20. december 1994,

under henvisning til indstillingen fra den nederlandske regering -

TRUFFET FØLGENDE AFGØRELSE:

Eneste artikel

E.F.L. Peer beskikkes som suppleant til Regionsudvalget som efterfølger for van Thijn for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 23. januar 1995.

På Rådets vegne

A. JUPPÉ

Formand

(1) EFT nr. L 31 af 4. 2. 1994, s. 29.
RÅDETS AFGØRELSE af 16. januar 1995 om beskikkelse af en suppleant til Regionsudvalget (95/41/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

i betragtning af, at en plads som suppleant i ovennævnte udvalg er ledig, efter at Benedetto Barranu er trådt tilbage, hvilket Rådet blev underrettet om den 8. december 1994,

under henvisning til indstillingen fra den italienske regering -

TRUFFET FØLGENDE AFGØRELSE:

Eneste artikel

Antonio Sassu beskikkes som suppleant til Regionsudvalget som efterfølger for Benedetto Barranu for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 16. januar 1995.

På Rådets vegne

E. ALPHANDÉRY

Formand

(1) EFT nr. L 31 af 4. 2. 1994, s. 29.
RÅDETS AFGØRELSE af 6. marts 1995 om indgåelse af aftalen i form af brevveksling mellem Det Europæiske Fællesskab på den ene side og Danmarks regering og Færøernes landsstyre på den anden side om ændring af tabel I og II i bilaget til protokol nr. 1 til aftalen mellem Det Europæiske Økonomiske Fællesskab på den ene side og Danmarks regering og Færøernes landsstyre på den anden side, undertegnet den 2. december 1991 (95/56/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtning:

Aftalen mellem Det Europæiske Økonomiske Fællesskab på den ene side og Danmarks regering og Færøernes landsstyre på den anden side, undertegnet den 2. december 1991 (1), indeholder en fælleserklæring vedrørende revision af aftalen i takt med udviklingen i handelsforbindelserne mellem EF og EFTA; som følge af en anmodning fra det færøske landsstyre er det nødvendigt at ændre tabel I og II i bilaget til protokol nr. 1 til aftalen -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab på den ene side og Danmarks regering og Færøernes landsstyre på den anden side om ændring af tabel I og II i bilaget til protokol nr. 1 til aftalen mellem Det Europæiske Økonomiske Fællesskab på den ene side og Danmarks regering og Færøernes landsstyre på den anden side, undertegnet den 2. december 1991, godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet (2).

Udfærdiget i Bruxelles, den 6. marts 1995.

På Rådets vegne

A. JUPPÉ

Formand

(1) EFT nr. L 371 af 31. 12. 1991, s. 1.

(2) Datoen for aftalens ikrafttræden vil blive offentliggjort i De Europæiske Fællesskabers Tidende på foranledning af Generalsekretariatet for Rådet.
RÅDETS AFGØRELSE af 27. marts 1995 om indgåelse af samarbejdsaftalen mellem Det Europæiske Fællesskab og Den Demokratiske Socialistiske Republik Sri Lanka om partnerskab og udvikling (95/129/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Efter traktatens artikel 130 U skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, deres harmoniske og gradvise integration i verdensøkonomien og bekæmpelse af fattigdommen i disse lande;

Fællesskabet bør med henblik på virkeliggørelsen af sine målsætninger for forbindelserne med tredjelande godkende den aftale, der er omhandlet i denne afgørelse -

TRUFFET FØLGENDE AFGØRELSE:

Artikel 1

Samarbejdsaftalen mellem Det Europæiske Fællesskab og Den Demokratiske Socialistiske Republik Sri Lanka godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter på Fællesskabets vegne den i aftalens artikel 26 nævnte notifikation.

Artikel 3

I Det Blandede Udvalg, der er omhandlet i aftalens artikel 20, repræsenteres Fællesskabet af Kommissionen bistået af repræsentanter for medlemsstaterne.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 27. marts 1995.

På Rådets vegne

M. GIRAUD

Formand

(1) EFT nr. C 86 af 23. 3. 1994, s. 5.

(2) EFT nr. C 18 af 23. 1. 1995.
KOMMISSIONENS BESLUTNING af 17. marts 1995 om ændring af beslutning 94/205/EF om særlige betingelser for import af frosne eller forarbejdede kammuslinger og andre Pectinidae fra Japan (Tekst af betydning for EØS) (95/81/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, stk. 5, og

ud fra følgende betragtninger:

Listen over de virksomheder, der er godkendt af Japan til import af frosne eller forarbejdede kammuslinger og andre Pectinidae til EF, blev fastsat ved Kommissionens beslutning 94/205/EF (2); virksomheder på denne liste var godkendt indtil den 31. december 1994;

denne liste kan ændres, når den kompetente myndighed i Japan har fremsendt en ny liste; den kompetente myndighed i Japan har fremsendt en ny liste i slutningen af december 1994, hvor der er ændret informationen på otte virksomheder;

som følge af indtrædelsen af nye medlemsstater i Fællesskabet, er der forekommet vanskelige praktiske problemer, som ikke har gjort det muligt at ændre beslutning 94/205/EF på rette tidspunkt;

det er nødvendigt at tillade import af produkter, der er frosne eller behandlet siden den 1. januar 1995, med henblik på at undgå et ikke retfærdiggjort og betydelig tab for handlende på grund af forstyrrelsen i indførsler;

det er nødvendigt at ændre listen over godkendte virksomheder i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Fra den 1. januar 1995 skal bilag C til beslutning 94/205/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 99 af 19. 4. 1994, s. 38.

BILAG

»BILAG C

Liste over virksomheder, der er godkendt til udførsel af frosne eller forarbejdede kammuslinger og andre Pectinidae til EF

>TABELPOSITION>